
1. VISPĀRĪGĀ INFORMĀCIJA
1.1. Atklāts konkurss “Saimniecības preču iegāde”, identifikācijas Nr. VAMOIC 2024/45 (turpmāk – Konkurss) tiek veikts saskaņā ar Publisko iepirkumu likumu (turpmāk – PIL) un Ministru kabineta 2017. gada 28. februāra noteikumiem Nr. 107 “Iepirkumu procedūru un metu konkursu norises kārtība” (turpmāk – MK Noteikumi).
1.2. CPV kods: 39224000-8 (slotas un birstes un citas dažādu veidu preces), papildu CPV kodi:
18141000-9 Darba cimdi;
18424000-7 Cimdi;
19200000-8 Audumi un saistītie izstrādājumi;
19513000-5 Gumijotas tekstildrānas;
19520000-7 Plastmasas izstrādājumi;
19640000-4 Polietilēna maisi un maisiņi atkritumiem;
33760000-5 Tualetes papīrs, kabatlakatiņi, roku dvieļi un salvetes;
39220000-0 Virtuves aprīkojums, mājas piederumi un mājsaimniecības priekšmeti un ēdināšanas inventārs;
39224000-8 Slotas un birstes un citas dažādu veidu preces;
39224340-3 Atkritumu tvertnes;
39500000-7 Tekstilpreces;
44511100-6 Lāpstas un liekšķeres.
1.3. Finansējuma avots – valsts budžets (100%).
1.4. Pasūtītājs un iepirkuma rīkotājs: Valsts aizsardzības militāro objektu un iepirkumu centrs (turpmāk – Centrs), kas atrodas Ernestīnes ielā 34, Rīgā, LV-1083.
1.5. Pretendents: piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
1.6. Kontaktpersona: Centra Juridiskā un iepirkumu nodrošinājuma departamenta Infrastruktūras un apsaimniekošanas līgumu un iepirkumu nodaļas eksperte Ilona Kalniņa, e-pasta adrese: ilona.kalnina@vamoic.gov.lv, tālrunis: 25447633.
1.7. Tehniskās specifikācijas aktualizācijas datums: 30.07.2024. 
1.8. Iepirkumam piemērojamas Zaļā publiskā iepirkuma prasības (2017. gada 20. jūnija Ministru kabineta noteikumi Nr. 353 “Prasības zaļajam publiskajam iepirkumam un to piemērošanas kārtība”, 1. pielikuma 5.5. punktā “ZPI prasības un kritēriji saimniecības precēm” minētajām precēm).
1.9. Vērtēšanas kritērijs – nolikuma prasībām atbilstošs saimnieciski visizdevīgākais piedāvājums.

2.1. Iepirkuma priekšmets ir saimniecības preču iegāde saskaņā ar Tehnisko specifikāciju (Pielikums Nr.7), Tehnisko un finanšu piedāvājumu (Pielikums Nr.8), Preču piegādes vietu adrešu sarakstu (Pielikums Nr.10) un Līguma projektu (Pielikums Nr.6).
2.2. Preces pasūtījumu veikšanas periods ir 36 (trīsdesmit seši) mēneši no līguma spēkā stāšanās dienas vai līdz nolikuma 2.3. apakšpunktā norādītās summas apguvei, atkarībā no tā, kurš nosacījums iestājas pirmais. Ja summa nav apgūta, tad puses var izskatīt iespēju pagarināt Preces pasūtījumu veikšanas periodu saskaņā ar Līguma projektu (Pielikums Nr.6).
2.3. Konkursa ietvaros tiks slēgts iepirkuma līgums par līgumcenu līdz 206 611,57 EUR (bez PVN 21%).
2.4. Preces piegādes vieta: saskaņā ar Preču piegādes vietu adrešu sarakstu (Pielikums Nr. 10), pasūtītājam ir tiesības papildināt preču piegādes vietu sarakstu.
2.5. Preces piegādes un izsniegšanas kārtība un līgumslēdzējpušu atbildības nosacījumi, kā arī samaksas kārtība noteikta Līguma projektā (Pielikums Nr.6), kas ir Konkursa nolikuma neatņemama sastāvdaļa.
2.6. Līguma grozījumi iespējami saskaņā ar Līguma projekta (Pielikums Nr.6) noteikumiem.
2.7. Pretendentam jābūt apgādātam ar nepieciešamajām materiālajām iespējām, apmācītu personālu un citiem resursiem, kas nepieciešami Preces piegādei.
2.8. Apakšuzņēmēji ir piesaistāmi saskaņā ar PIL, konkursa nolikumu un Līguma projekta nosacījumiem.

3. KONKURSA NOLIKUMS, PAPILDUS INFORMĀCIJAS PIEPRASĪŠANA UN SNIEGŠANA
3.1. Lejuplādējot nolikumu, ieinteresētais piegādātājs uzņemas atbildību sekot līdzi iepirkuma komisijas sniegtajām atbildēm uz ieinteresēto piegādātāju jautājumiem, kas ir publiski pieejamas EIS www.eis.gov.lv e-konkursu apakšsistēmā šī konkursa sadaļā.
            Nolikumam pievienoto Preču piegādes vietu adrešu sarakstu (Pielikums Nr.10) ieinteresētie piegādātāji var saņemt atsevišķi, iepriekš nosūtot pieprasījumu uz e-pastu: pasts@vamoic.gov.lv, norādot ieinteresētā piegādātāja e-pastu, uz kuru tiks nosūtīta saite un parole piekļuvei Preču piegādes vietu adrešu sarakstam.
3.2. Lejupielādējot Konkursa nolikumu, ieinteresētais piegādātājs uzņemas atbildību sekot līdzi turpmākām izmaiņām (grozījumiem) Konkursa nolikumā, kā arī par iepirkuma komisijas sniegtajām atbildēm uz ieinteresēto piegādātāju jautājumiem, kas ir publiski pieejamas EIS www.eis.gov.lv e-konkursu apakšsistēmā šī Konkursa sadaļā.
3.3. Ieinteresētais piegādātājs EIS e-konkursu apakšsistēmā šī Konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.] 

3.4. Paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās kā nolikuma saņēmēji, saņem uz norādītājām e-pasta adresēm. Konkursa rīkotājs reģistrē ieinteresētos piegādātājus, kuriem ir izsniegts nolikums, vai kuri ir pieteikušies kā nolikuma saņēmēji.
3.5. Iepirkuma komisija un ieinteresētais piegādātājs, vai pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija iepirkuma procedūras ietvaros nav saistoša.
3.6. Ja ieinteresētais piegādātājs ir laikus pieprasījis papildu informāciju, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
3.7. Papildu informāciju iepirkuma komisija nosūta e-pasta sūtījumā ieinteresētajam piegādātājam, kurš pieprasījis papildus informāciju/uzdevis jautājumu, un vienlaikus (tajā pašā dienā) ievieto informāciju EIS www.eis.gov.lv e-konkursu apakšsistēmā šī Konkursa sadaļā.

4. PIEDĀVĀJUMA IESNIEGŠANAS, ATVĒRŠANAS VIETA, DATUMS, LAIKS UN KĀRTĪBA
4.1. Pretendents piedāvājumu iesniedz līdz 2024. gada 10. septembrī plkst.10.00 EIS e-konkursu apakšsistēmā.
4.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
4.3. Pretendentu piedāvājumi, kas saņemti ārpus EIS e-konkursu apakšsistēmas (t.i. iesniegti Centra kancelejā u.c.), netiek atvērti un neatvērti tiek nosūtīti atpakaļ iesniedzējam.
4.4. [bookmark: _GoBack]Piedāvājumu atvēršana sākas 2024. gada 10. septembrī, plkst.14.00, EIS e-konkursu apakšsistēmā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
4.5. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot EIS pieejamos rīkus.
4.6. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības Konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
4.7. Ja Pretendents maina vai papildina savu piedāvājumu pēc piedāvājuma iesniegšanas termiņa beigām (nolikuma 4.1. punkts), iepirkuma komisija noraida Pretendentu jebkurā piedāvājumu vērtēšanas posmā.

5. PIEDĀVĀJUMA NOFORMĒŠANA UN IESNIEGŠANA
5.1. Piedāvājums jāsagatavo elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
5.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
5.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām);
5.2. Sagatavojot piedāvājumu, pretendents ievēro, ka:
5.2.1. piedāvājums sastāv no atsevišķiem elektroniski sagatavotiem un parakstītiem dokumentiem:
5.2.1.1. Pieteikuma dalībai atklātā konkursā (nolikuma Pielikums Nr.1 saskaņā ar EIS e-konkursu apakšsistēmā šī Konkursa sadaļā pievienoto veidlapu);
5.2.1.2. pretendenta kvalifikācijas dokumentiem;
5.2.1.3. tehniskā un finanšu piedāvājuma (saskaņā ar nolikuma 8. punktu un Pielikumu Nr.8);
5.2.2. pretendents piedāvājuma dokumentus paraksta ar drošu elektronisko parakstu un laika zīmogu, vai ar EIS piedāvāto elektronisko parakstu;
5.2.3. piedāvājuma dokumentus paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms. 
Ārvalsts komersants iesniedz attiecīgās kompetentās institūcijas izsniegtu spēkā esošu izziņu (oriģinālu vai apliecinātu kopiju), kurā ir uzrādīts komersanta pārstāvis ar pārstāvības tiesībām. Izziņai jābūt izsniegtai ne agrāk kā 6 (sešus) mēnešus pirms piedāvājuma iesniegšanas dienas EIS e-konkursu apakšsistēmā šī Konkursa sadaļā;
5.2.4. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo Konkursa saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam (ja personas ir vairākas) vai pilnvarotajam pārstāvim;
5.2.5. pilnvaras jāiesniedz skenētas PDF formātā sadaļā “Citas prasības”;
5.2.6. pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem;
5.2.7. piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem;
5.2.8. piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 04. septembra noteikumiem Nr. 558 “Dokumentu izstrādāšanas un noformēšanas kārtība”;
5.2.9. piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents;
5.2.10. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam vienlaicīgi ar piedāvājumu atvēršanas uzsākšanu jāiesniedz derīga elektroniska atslēga un parole šifrētā dokumenta atvēršanai;
5.2.11. ja piedāvājums, vai atsevišķas tā daļas satur komercnoslēpumu, piedāvājuma lapām, kuras satur šāda rakstura informāciju, ir jābūt ar atzīmi “Komercnoslēpums”, izņemot PIL noteiktos gadījumus. Par komercnoslēpumu nav uzskatāma piedāvātā cena un cita informācija, kas noteikta kā piedāvājuma vērtēšanas kritērija sastāvdaļa. 
5.3. Ja piedāvājums saturēs kādu no 5.2.10. apakšpunktā minētajiem riskiem, tas netiks izskatīts.
5.4. Pretendents drīkst iesniegt tikai 1 (vienu) piedāvājuma variantu.

6. FIZISKĀS PERSONAS DATU APSTRĀDE
6.1. Šīs sadaļas noteikumi nosaka fizisko personu datu apstrādes kārtību gadījumos, kad uz iepirkuma procedūru ir attiecināma Eiropas Parlamenta un Padomes 2016. gada 27. aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR). Ja iepirkuma priekšmets saskaņā ar GDPR preambulas 16.panta noteikumiem ir saistīts ar valsts drošību, GDPR un šīs sadaļas noteikumi netiek piemēroti;
6.2. Personas datu apstrādes pamatojums – iepirkuma procedūru īstenošana, iepirkuma līguma noslēgšana un izpilde, GDPR 6. panta pirmās daļas b) un c) apakšpunkts;
6.3. Pretendents saņem visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) piekrišanu savu personas datu apstrādei, kuru veiks Pasūtītājs gan iepirkuma procedūrā, gan līguma izpildē, ja ar pretendentu tiks noslēgts iepirkuma līgums (Pretendents apliecina piekrišanas saņemšanu aizpildot Pieteikuma veidlapu (Pielikums Nr.1.).
6.4. Iepirkuma procedūrā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi atbilstoši publisko iepirkumu jomu reglamentējošajiem un citiem normatīvajiem aktiem;
6.5. Gadījumos, kad to pieprasa publisko iepirkumu jomu reglamentējošie normatīvie akti vai uz iepirkuma priekšmeta izpildi attiecināmie normatīvie akti, personu dati tiks publiskoti atbilstoši tajos noteiktajam apjomam.

7. KVALIFIKĀCIJAS PRASĪBAS PRETENDENTIEM UN IESNIEDZAMIE KVALIFIKĀCIJAS DOKUMENTI
	Pretendentam jāatbilst šādām pretendentu kvalifikācijas prasībām:
	Lai pierādītu atbilstību pasūtītāja noteiktajām kvalifikācijas prasībām, pretendentam jāiesniedz šādi dokumenti:

	7.1. Pretendentam saskaņā ar PIL 49.pantu ir tiesības izvēlēties iesniegt Eiropas vienoto iepirkuma procedūras dokumentu (turpmāk – ESPD) kā sākotnējo pierādījumu atbilstībai nolikumā noteiktajām pretendentu atlases prasībām.
	7.1.1. Ja piegādātājs izvēlējies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un visiem paredzamajiem apakšuzņēmējiem.. Piegādātāju apvienība iesniedz atsevišķu ESPD par katru tās dalībnieku.
Katrā ESPD dokumentā par katru komersantu jābūt norādītai precīzai un detalizētai pieprasītai informāciju par kvalifikācijas atbilstību nolikuma prasībām. Iesniedzot ESPD nepieciešams aizpildīt visu attiecināmo informāciju. 
 ESPD iespējams sagatavot iesniegšanai arī izmantojot Elektronisko iepirkumu sistēmā ietverto rīku: http://espd.eis.gov.lv/”.
Ja pretendents iesniedz ESPD, tad vienlaicīgi ar piedāvājumu tas iesniedz Konkursa Pieteikumu (nolikuma 5.2.1.1. apakšpunkts un Pielikums Nr. 1), bet pārējie atlases dokumenti jāiesniedz nolikuma 13.1. un 13.2. punktā noteiktajā kārtībā (nosacījums attiecas uz kvalifikācijas dokumentiem).

	7.2. Pretendents, piegādātāju apvienības biedrs un apakšuzņēmējs ir reģistrēts likumā noteiktajos gadījumos un likumā noteiktajā kārtībā.
       Ja pretendents ir piegādātāju apvienība, kura nav reģistrēta Komercreģistrā, jābūt noslēgtam līgumam par sadarbību iepirkuma īstenošanā.
	7.2.1.  pretendents, piegādātāju apvienības biedrs un apakšuzņēmējs, kurš veiks piegādes/sniegs pakalpojumu, normatīvajos aktos noteiktajos gadījumos ir reģistrēts Komercreģistrā;
7.2.2.  ja pretendents ir piegādātāju apvienība, kura kā personālsabiedrība nav reģistrēta Komercreģistrā, tad pretendents iesniedz visu personu, kas iekļautas apvienībā, parakstītu līgumu par sadarbību iepirkuma priekšmeta īstenošanai, kuru parakstījis katras personas pārstāvis ar pārstāvības tiesībām vai tā pilnvarota persona, kurā norādīts katras personas atbildības sadalījums un Konkursa nolikuma 7.3.2. un 7.5. punktā norādītā informācija (oriģināls vai apliecināta kopija);
7.2.3.  Ārvalstī reģistrētam pretendentam, piegādātāju apvienības biedram vai apakšuzņēmējam, kas nav reģistrēts Komercreģistrā, jāiesniedz attiecīgajā ārvalstī reģistrācijas/licencēšanas/sertificēšanas faktus apliecinoši dokumenti par tiesībām veikt komercdarbību un sniegt pakalpojumu attiecīgajā reģistrācijas valstī vai jānorāda publiski pieejams reģistrs, kur iepirkuma komisija var pārliecināties par reģistrācijas faktu;
7.2.4. Ārvalstīs reģistrētam pretendentam ir jāiesniedz komersantu amatpersonu saraksts saskaņā ar nolikuma Pielikumu Nr. 2, norādot pretendentu un tā amatpersonas – personu, kura ir pretendenta valdes vai padomes loceklis, patiesā labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, vārdu, uzvārdu un personas kodu. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai, amatpersonām (informācija nepieciešama, lai pasūtītājs varētu veikt pārbaudi atbilstoši PIL 42. panta regulējumam.

	7.3. Pretendents var balstīties uz citu uzņēmēju iespējām, ja tas ir nepieciešams kvalifikācijas pierādīšanai vai iepirkuma līguma izpildei, neatkarīgi no savstarpējo attiecību tiesiskā rakstura.
Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai, tad, ja šīs personas veiks iepirkuma priekšmetā paredzētos darbus/pakalpojumus, kuru izpildei attiecīgās spējas ir nepieciešamas.

	7.3.1. pretendents pierāda, ka tā rīcībā būs nepieciešamie resursi, iesniedzot pretendenta un šo uzņēmēju parakstītus Apliecinājumus (Pielikums Nr. 4) vai vienošanos par sadarbību un resursu nodošanu pretendenta rīcībā konkrētā līguma izpildei. Apliecinājumus vai vienošanās par sadarbību un resursu nodošanu pretendents var aizstāt ar jebkuriem citiem dokumentiem, ar kuriem tas spēj pierādīt, ka nepieciešamie resursi pretendentam būs pieejami un tiks izmantoti līguma izpildes laikā atkarībā no nodoto resursu veida. Dokumentus paraksta personas ar attiecīgā komersanta pārstāvības tiesībām. Par ārvalsts komersantu pretendents iesniedz attiecīgās kompetentās institūcijas izsniegtu spēkā esošu izziņu (oriģinālu vai apliecinātu kopiju), kurā ir uzrādīts komersanta pārstāvis ar pārstāvības tiesībām. Izziņai jābūt izsniegtai ne agrāk kā 6 (sešus) mēnešus pirms piedāvājuma iesniegšanas dienas EIS e-konkursu apakšsistēmā šī Konkursa sadaļā;
7.3.2. gadījumā, ja piegādātāju apvienība balstās uz kādu no apvienības biedra iespējām (ja tas ir nepieciešams kvalifikācijas pierādīšanai vai iepirkuma līguma izpildei), tad pretendents iesniedz šī biedra apliecinājumu vai vienošanos par nepieciešamo resursu nodošanu piegādātāju apvienībai (norādot piegādātāju apvienībai nododamo resursu (speciālistu un/vai tehniskā aprīkojuma) aprakstu). Ja starp piegādātāju apvienību ir noslēgts līgums par sadarbību iepirkuma priekšmeta īstenošanai (Konkursa nolikuma 7.2.2. apakšpunkts), tad šī informācija ir jāiekļauj šajā līgumā.

	7.4. Pretendentam jānorāda visas tās iepirkuma daļas, kuras nodos izpildei apakšuzņēmējam, kā arī visus paredzamos apakšuzņēmējus.

Ar apakšuzņēmēju ir saprotama pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.

	7.4.1. Apakšuzņēmēju saraksts (Pielikums Nr.5) ar norādi, kādus darbus/pakalpojumus katrs norādītais apakšuzņēmējs veiks;
7.4.2. Apliecinājums (Pielikums Nr.4), kas apliecina katra apakšuzņēmēja gatavību veikt darbus/pakalpojumus iepirkuma līguma ietvaros.  Apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja apliecinājumu paraksta pilnvarota persona, jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt apliecinājumu. 
7.4.3. Par ārvalsts apakšuzņēmēju pretendents iesniedz attiecīgās kompetentās institūcijas izsniegtu spēkā esošu izziņu (oriģinālu vai apliecinātu kopiju), kurā ir uzrādīts apakšuzņēmēja pārstāvis ar pārstāvības tiesībām. Izziņai jābūt izsniegtai ne agrāk kā 6 (sešus) mēnešus pirms piedāvājuma iesniegšanas dienas EIS e-konkursu apakšsistēmā šī Konkursa sadaļā;
7.4.4. Apakšuzņēmēju sarakstā norāda arī tos apakšuzņēmējus, uz kuru iespējām pretendents balstās, ja tas ir nepieciešams kvalifikācijas pierādīšanai vai iepirkuma līguma izpildei (nolikuma 7.3. apakšpunkts).

	7.5. Pretendents piegādātāju apvienība norāda katras apvienības biedra veicamo darbu/pakalpojumu aprakstu un apjomu iepirkuma priekšmeta īstenošanai.
	7.5.1. Komercreģistrā reģistrēta piegādātāju apvienība iesniedz apliecinājuma formā katra apvienības biedra veicamo darbu/pakalpojumu aprakstu un norāda katra biedra veicamo darbu/pakalpojumu apjomu;
7.5.2. Komercreģistrā nereģistrēta piegādāju apvienība minēto informāciju norāda līgumā par sadarbību (Konkursa nolikuma 7.2.2. apakšpunkts).

	7.6. Pretendenta minimālais vidējais gada (neto) finanšu apgrozījums iepriekšējo 3 (trīs) noslēgto pārskata gadu laikā ir 200 000 EUR (divi simti tūkstoši euro). 

Pretendents finanšu apgrozījuma prasību var apliecināt ar 2021., 2022. un 2023. gada pārskatu, ja attiecīgi pretendentam ir noslēgts un pieejams 2023. gada pārskats, vai ar 2020., 2021. un 2022. gada pārskatu, ja 2023. gada pārskats pretendentam nav noslēgts un nav pieejams.

Ja pretendents ir dibināts vēlāk, tad pretendenta finanšu apgrozījumam jāatbilst iepriekš minētajai prasībai attiecīgi īsākā laika periodā. 

Ja piedāvājumu iesniedz personu apvienība, tad vismaz vienam no personu apvienības biedriem ir šajā punktā minētais apgrozījums.
	7.6.1. Pretendenta gada pārskatu izrakstu, kas sastāv no peļņas vai zaudējumu aprēķina kopijas un kas pierāda pretendenta atbilstību nolikuma 7.6. punktā norādītai prasībai.
Ja pretendents ir dibināts vēlāk un nav noslēdzis nevienu finanšu gadu, pretendentam ir jāiesniedz operatīvā bilance.

Dokumentus jāpievieno sadaļā “Atlases prasības” pie attiecīgās prasības.

	7.7. Pretendentam ir jābūt vismaz 1 (vienai) normatīvajos aktos noteiktā kārtībā reģistrētai un aktīvai preču tirdzniecības vietai Latvijas Republikas teritorijā, 60 km rādiusā no Rīgas centra*. 
Šī punkta izpratnē par tirdzniecības vietu netiek uzskatīta preču noliktava komersantiem, kas nodarbojas ar preču pārdošanu ar interneta starpniecību (internetveikali).
* Par Rīgas centru tiks uzskatīta Rīgas Centrālā dzelzceļa stacija.
	7.7.1. Apliecinājums (Pielikums Nr. 9) par pretendenta reģistrētā un aktīvām preču tirdzniecības vietām, kurās pasūtītāja darbiniekiem ir iespēja ierasties, aplūkot sortimentu un preču mazumtirdzniecības cenu preču iegādes dienā (“plaukta cena”) un iegādāties preces uz vietas, kā arī saņemt pasūtītās preces.
7.7.2. Par normatīvajos aktos noteiktā kārtībā reģistrētu un aktīvu preču tirdzniecības vietas esamību pasūtītājs pārliecināsies Valsts ieņēmumu dienesta tīmekļvietnē: https://www6.vid.gov.lv/STRV.


	7.8. Pretendentam  jāapliecina 
      starptautisko un nacionālo sankciju, kā arī būtisku finanšu un kapitāla tirgus intereses ietekmējošo Eiropas Savienības vai Ziemeļatlantijas līguma organizācijas dalībvalsts sankciju ievērošanu *.

*Ja piedāvājumu iesniedz personu apvienība, tad apliecinājums jāiesniedz katram personu apvienības biedram.

	7.8.1. Apliecinājums (Pielikums Nr. 3) par starptautisko un nacionālo sankciju, kā arī būtisku finanšu un kapitāla tirgus intereses ietekmējošo Eiropas Savienības vai Ziemeļatlantijas līguma organizācijas dalībvalsts sankciju ievērošanu.
7.8.2. Gadījumā, ja komersants vai kāda no līguma izpildes nodrošināšanas piegādes ķēdē iesaistītajām personām atbilst Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – NILL) 3.pantam, tās apliecina komersantam (pretendentam) un komersants (pretendents) apliecina pasūtītājam, ka ir iecēlis par NILL prasību ievērošanu (tai skaitā sankciju prasību izpildes nodrošināšanā) uzņēmumā atbildīgo personu (vai vairākas) norādot tās vārdu, uzvārdu Apliecinājumā (Pielikums Nr. 3), kā arī apliecina, ka minētās prasības ievēros visu līguma spēkā esamības laiku, ja ar pasūtītāju tiks noslēgts šī Konkursa līgums.
7.8.3. Papildus pretendentam jāiesniedz dokuments, kas apliecina, ka Apliecinājumā (Pielikums Nr. 3) norādītā persona ir iecelta un veic NILL prasību (tai skaitā sankciju izpildes nodrošināšanā) ievērošanu uzņēmumā.



8. [bookmark: _Toc100901313][bookmark: _Toc100901432][bookmark: _Toc100901502][bookmark: _Toc100907321][bookmark: _Toc100963475][bookmark: _Toc100964347][bookmark: _Toc100976689][bookmark: _Toc100981152][bookmark: _Toc100981656][bookmark: _Toc100982025][bookmark: _Toc100982066][bookmark: _Toc100982236][bookmark: _Toc101584365][bookmark: _Toc101607018][bookmark: _Toc101681268][bookmark: _Toc101925508]TEHNISKAIS UN FINANŠU PIEDĀVĀJUMS
8.1. Tehniskā un finanšu piedāvājuma prasības:
8.1.1. Preces pasūtījumu veikšanas periods ir 36 (trīsdesmit seši) mēneši no līguma spēkā stāšanās dienas vai līdz līgumcenas pilnīgai apguvei atkarībā no tā, kurš nosacījums iestāsies pirmais. Gadījumā, ja minētajā preces pasūtījumu veikšanas periodā līguma kopējā summa nav apgūta, puses var izskatīt iespēju pagarināt preces pasūtījumu veikšanas termiņu.
8.1.2. Preces piegādes un izsniegšanas termiņš:
8.1.2.1. atsevišķās partijās 5 (piecu) darba dienu laikā no pasūtījuma veikšanas dienas uz pasūtījumā norādīto adresi (Pielikums Nr.10), ja pasūtījuma summa pārsniedz 150 EUR ar PVN;
8.1.2.2. ne vairāk kā 2 (divu) darba dienu laikā no pasūtījuma veikšanas dienas (nosūtīts e-pasta veidā) Prece jāsagatavo un jānodrošina tās izsniegšanu pasūtītājam, ja pasūtījuma summa ir līdz 150 EUR ar PVN. Pasūtītājs Preci saņem kādā no pretendenta norādītajām adresēm (Pielikums Nr.11). Preces saņemšanas vietu izvēlas pasūtītājs.
8.2. Iesniedzamie dokumenti:
8.2.1. aizpildīts Tehniskais un finanšu piedāvājums (Pielikums Nr.8) atbilstoši tajā izvirzītām prasībām un saskaņā ar nolikumam pievienoto Tehnisko specifikāciju (Pielikums Nr.7). Tehniskajā un finanšu piedāvājuma veidnē norādītās Pamatpreces un preču grupas pasūtītājam nepieciešamas un tās pasūtītājs plānojis iegādāties visbiežāk;
8.2.2. lai apliecinātu iepirkuma priekšmeta 1. sadaļas “Roku papīra dvieļi, tualetes papīrs un salvešpapīrs” atbilstību ekomarķējuma kritērijiem, ES ekosertifikāts vai ES ekomarķējums uz produkta (Eiropas ekopuķīte) - piedāvājumam jāpievieno ES ekosertifikāts vai ražotāja izsniegta dokumentācija ar pilnu informāciju par produktu, kas apliecina atbilstību ES ekomarķējuma prasībām;
8.2.3. FSC, PEFC vai jebkurš cits ilgtspējīgas mežsaimniecības sertifikāts vai informācija par to, vai ekomarķējums uz produkta iepakojuma (tīmekļvietnē), saskaņā ar nolikuma 12.4. punktā noteiktā saimnieciski visizdevīgākā pretendentu piedāvājumu vērtēšanas kritēriju “Ilgtspējīgā veidā un/vai likumīgi iegūta neapstrādāta šķiedra 1. sadaļas “Roku papīra dvieļi, tualetes papīrs un salvešpapīrs”.
8.3. Tehniskajā un finanšu piedāvājumā jānorāda:
8.3.1. cenu par katras piedāvātās preces mērvienību atbilstoši Tehniskā un finanšu piedāvājuma veidlapā noteiktajam un visu piedāvāto preču mērvienību cenu summu EUR bez PVN. Cenā jāiekļauj visas izmaksas, kas saistītas ar Preces piegādi atbilstoši nolikuma prasībām, tai skaitā Preces sagatavošana izsniegšanai vai piegādei, piegādes izmaksas līdz Preces piegādes vietai, kā arī visi valsts un pašvaldības noteiktie nodokļi un nodevas bez pievienotās vērtības nodokļa (PVN);
8.3.2. atlaide (procentos) no mazumtirdzniecības cenas Preces iegādes dienā (“plaukta cena”) par Tehniskā un finanšu piedāvājuma veidlapā nenorādītajām saimniecības precēm. Piegādātāja piedāvātā atlaide nedrīkst tikt samazināta iepirkuma līguma darbība laikā.
8.4. Piedāvājuma cena un summas ir jānorāda Excel programmā ar piemērotu ROUND funkciju un precizitāti 2 (divas) zīmes aiz semikola (ROUND (...;2)). Ja būs norādītas vairāk kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata
8.5. Tehniskais un finanšu piedāvājums jāpievieno piedāvājumam MS Excel failu formātā, sadaļā “Tehniskā piedāvājuma prasības”.

9.  PIEDĀVĀJUMA NEIZSKATĪŠANAS GADĪJUMI
9.1. Pieteikums nav parakstīts atbilstoši Konkursa nolikuma 5.2.2. - 5.2.4. apakšpunktam.
10. PRETENDENTA KVALIFIKĀCIJAS PĀRBAUDE
10.1. Komisija veic pretendenta kvalifikācijas pārbaudi.
10.2. [bookmark: _Ref138126827]Pretendents tiek noraidīts no turpmākās dalības Konkursā, un piedāvājums netiek tālāk izvērtēts, ja komisija konstatē, ka:
10.2.1. pretendents nav iekļāvis Konkursa pieteikumā (Pielikums Nr.1) pieprasīto informāciju un/vai iekļautā informācija neatbilst Konkursa nolikumam;
10.2.2. kvalifikācijas dokumenti nav iesniegti atbilstoši Konkursa nolikuma 7.  punkta prasībām un/vai to saturs neatbilst nolikuma 7. punkta prasībām, un/vai pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju;
10.3. [bookmark: _Ref138126851]Ja pretendents ir piegādātāju apvienība, pretendents tiek noraidīts no turpmākās dalības Konkursā, ja komisija konstatē, ka uz kādu no personām, kas iekļauta apvienībā, attiecas kāds no Konkursa nolikuma 10.2. punktā minētajiem noraidīšanas nosacījumiem.
10.4. Ja pretendents piesaista apakšuzņēmējus, pretendents tiek noraidīts no turpmākās dalības Konkursā, ja komisija konstatē, ka uz kādu no apakšuzņēmējiem, uz kuru iespējām (kvalifikāciju un/vai pieredzi) pretendents balstās, vai kuriem tiek nodoti EUR 10 000,00 (desmit tūkstoši euro) un vairāk no kopējā darbu apjoma (ņemot vērā, ka apakšuzņēmēja veicamo darbu kopējo vērtību noteic, ņemot vērā apakšuzņēmēja un visu attiecīgā Konkursa ietvaros tā saistīto uzņēmumu veicamo darbu vērtību), attiecas Konkursa nolikuma 10.2.2. punktā minētais noraidīšanas nosacījums. 
10.5. Ja pretendents ir iesniedzis ESPD, tad iepirkuma komisija tajā ietverto informāciju vērtē saskaņā ar Konkursa nolikuma 13.1. – 13.3. punktu.

11. [bookmark: _Toc100901316][bookmark: _Toc100901435][bookmark: _Toc100901505][bookmark: _Toc100907324][bookmark: _Toc100963478][bookmark: _Toc100964350][bookmark: _Toc100976692][bookmark: _Toc100981155][bookmark: _Toc100981659][bookmark: _Toc100982028][bookmark: _Toc100982069][bookmark: _Toc100982239][bookmark: _Toc101584368][bookmark: _Toc101607021][bookmark: _Toc101681271][bookmark: _Toc101925511]TEHNISKĀ UN FINANŠU PIEDĀVĀJUMA ATBILSTĪBAS PĀRBAUDE
11.1. Pēc pretendentu kvalifikācijas pārbaudes komisija veic pārbaudi izturējušo pretendentu tehnisko un finanšu piedāvājumu atbilstības pārbaudi.
11.2. Pretendents tiek noraidīts no turpmākās dalības Konkursā, un piedāvājums netiek tālāk izvērtēts, ja komisija konstatē, ka:
11.2.1. nav iesniegti tehniskā un finanšu piedāvājuma dokumenti, vai tie un to saturs neatbilst Konkursa nolikuma 8. punkta prasībām un Tehniskās specifikācijas prasībām;
11.2.2. piedāvājums nav iesniegts par pilnu iepirkuma priekšmeta apjomu, un/vai ir iesniegti divi vai vairāki piedāvājumu varianti.

12. PIEDĀVĀJUMU VĒRTĒŠANA
12.1. Pēc Pretendentu tehniskā un finanšu piedāvājumu atbilstības pārbaudes komisija veic tehniskā un finanšu piedāvājumu atbilstības pārbaudi izturējušo pretendentu piedāvājumu vērtēšanu.
12.2. Iepirkuma komisija veic aritmētisko pārbaudi pretendentu piedāvājumos. Vērtējot finanšu piedāvājumu, iepirkuma komisija rīkojas saskaņā ar PIL 41.panta devītās daļas noteikumiem.
12.3. Ja pretendenta piedāvājums šķiet nepamatoti lēts, iepirkuma komisija rīkojas saskaņā ar PIL 53. pantā noteikto kārtību. 
12.4. Vērtēšanas kritēriji un to skaitliskās vērtības saimnieciski visizdevīgākā piedāvājuma izvēlei:
	Piedāvājuma vērtēšanas kritēriji
	Apzīmējumi 
	Maksimālais punktu skaits 

	Kopējā 1 vienības cenu summa par visām pozīcijām katrā sadaļā (1.- 5. sadaļa atbilstoši TFP), kas tiek aprēķināta: 
“A1.-A5.” = (Azc : Avc) x 10, kur:
A – ir iegūtais punktu skaits,
Azc – ir konkrētās sadaļas pretendentu piedāvātā zemākā cenu summa,
Avc – ir konkrētās sadaļas vērtējamā pretendenta piedāvātā cenu summa. 
	A1., A2., A3., A4., A5.
	10 -
katrai sadaļai atsevišķi, kopā 50

	Piedāvātā atlaide citām saimniecības precēm (6. sadaļa atbilstoši TFP), kas tiek aprēķināta:
“B” = (Bva : Bla) x 40, kur:
B – ir iegūtais punktu skaits,
Bva – ir vērtējamā “Atlaide citām saimniecības precēm (%)”,
Bla – ir lielākā “Atlaide citām saimniecības precēm (%)”.
	B
	40

	Ilgtspējīgā veidā un/vai likumīgi iegūta neapstrādāta šķiedra* 1. sadaļas “Roku papīra dvieļi, tualetes papīrs un salvešpapīrs” precēm (atbilstoši TFP), kas tiek aprēķināta:
C – iegūtais punktu skaits, kur:
C = 10 punkti, ja TFP 1. sadaļā visām piedāvātām precēm atbilstību apliecina FSC, PEFC vai jebkurš cits ilgtspējīgas mežsaimniecības sertifikāts vai informācija par to, vai ekomarķējums uz produkta iepakojuma (tīmekļvietnē),
C = 0 punkti, ja TFP 1. sadaļā visām vai kādai no piedāvātām precēm nav piešķirts kāds no FSC, PEFC vai jebkurš cits ilgtspējīgas mežsaimniecības sertifikāts vai informācija par to, vai ekomarķējums uz produkta iepakojuma (tīmekļvietnē).

* Saskaņā ar 20.06.2017. Ministru kabineta noteikumiem Nr.353 “Prasības zaļajam publiskajam iepirkumam un to piemērošanas kārtība” pretendenta piedāvātajām precēm sadaļā “Roku papīra dvieļi, tualetes papīrs un salvešpapīrs” papīra izgatavošanas pamatā ir ilgtspējīgā veidā un/vai likumīgi iegūta neapstrādāta šķiedra. Atbilstību apliecina FSC, PEFC vai jebkurš cits ilgtspējīgas mežsaimniecības sertifikāts vai informācija par to, vai ekomarķējums uz produkta iepakojuma (tīmekļvietnē).
	C
	10

	Visu vērtēšanas kritēriju punktu kopsumma (K):
	100



12.5. Katrs iepirkuma komisijas loceklis individuāli salīdzina iesniegtos piedāvājumus un piešķir punktus, vadoties no tabulā norādītās punktu piešķiršanas kārtības. Saimnieciski visizdevīgākais piedāvājums tiek noteikts, salīdzinot aprēķinātos punktus katram piedāvājumam atsevišķi par vērtēšanas kritērijiem.
12.6. Iepirkuma komisija aprēķina izdevīguma punktus pēc augstāk minētām formulām. Kritērijiem piešķirtie punkti tiek aprēķināti un norādīti ar precizitāti 2 (divas) zīmes aiz komata.
12.7. Iegūto punktu kopsumma tiks aprēķināta, izmantojot šādu formulu:
	K (visu vērtēšanas kritēriju punktu kopsumma) = A1 + A2 + A3 + A4 + A5 + B + C.
12.8. Par saimnieciski visizdevīgāko piedāvājumu Iepirkuma komisija atzīs tā pretendenta piedāvājumu, kas saņems lielāko “Visu vērtēšanas kritēriju punktu kopsummu (K)” ar divām zīmēm aiz komata, piemērojot vispārīgi pieņemtos matemātikas noapaļošanas principus. Maksimālais iegūstamo punktu skaits ir 100 punkti.
	
13. INFORMĀCIJAS PĀRBAUDE PIRMS LĒMUMA PIEŅEMŠANAS
13.1. Ja tiek iesniegts/-i ESPD, iepirkuma komisija pieprasa, lai pretendents, kuram būtu piešķiramas līguma slēgšanas tiesības, iesniedz visus vai daļu no dokumentiem, kas apliecina atbilstību Paziņojumā par līgumu vai iepirkuma procedūras dokumentos noteiktajām pretendentu atlases prasībām. 
13.2. Pretendentam nolikuma 13.1. punktā noteiktā kārtībā pieprasītie dokumenti ir jāiesniedz nekavējoties, taču ne vēlāk kā 3 (trīs) darba dienu laikā pēc pieprasījuma nosūtīšanas dienas (pasūtītāja Kancelejas atzīme par dokumentu saņemšanu).
13.3. Ja noteiktajā termiņā pieprasītie dokumenti nav iesniegti vai tie neatbilst iesniegtajos ESPD norādītajam, vai nolikuma 7. punktā noteiktajām pretendenta kvalifikācijas prasībām, pretendents tiek izslēgts no turpmākās dalības Konkursā.
13.4. [bookmark: _Hlk4409478][bookmark: _Hlk124944774][bookmark: _Hlk123723712]Iepirkuma komisija PIL 42. panta noteiktajā kārtībā pārbauda, vai Pretendentam, kuram būtu piešķiramas līguma slēgšanas tiesības nav konstatējami PIL 42. panta otrās daļas 1., 2., 3., 4., 5., 6., 7., 8., 9., 10., 11., 12., 13. un 14. punktā noteiktie izslēgšanas iemesli. Pretendents tiek izslēgts no dalības iepirkuma procedūrā, ja uz to attiecas PIL 42. panta otrās daļas 1., 2., 3., 4., 5., 6., 7., 8., 9., 10., 11., 12., 13. un 14. punktā noteiktie izslēgšanas iemesli. Minētie izslēgšanas iemesli ir attiecināmi arī uz PIL 42. panta trešajā daļā minētajām personām minētajā normā noteiktajā apmērā.
13.5. Iepirkuma komisija neizslēdz pretendentu no dalības iepirkuma procedūrā PIL 42. panta ceturtajā daļā noteiktajos gadījumos.
13.6. Ja Iepirkuma komisija konstatē, ka pretendents būtu izslēdzams no dalības iepirkuma procedūrā, pamatojoties uz PIL 42. panta otrās daļas 1., 4., 5., 6., 7., 8., 9., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, Iepirkuma komisija dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar šā panta noteikumiem. Uzticamības nodrošināšanai iesniegto pierādījumu vērtēšanu Iepirkuma komisija veic saskaņā ar PIL 43. pantu.
13.7. Pasūtītājs izslēdz pretendentu no dalības iepirkuma procedūrā PIL 42. panta otrās daļas 1., 2., 3., 4., 5. vai 6. punktā minēto iemeslu dēļ, pamatojoties uz informāciju, kuru tas iegūst saskaņā ar 42.panta piektajā daļā noteikto kārtību.
13.8. Iepirkuma komisija atbilstoši 2022. gada 8. aprīļa Eiropas Komisijas Padomes regulai (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, kas stājas spēkā 2022. gada 9. aprīlī, pārbauda vai pretendents, kuram būtu piešķiramas līguma slēgšanas tiesības, nav izslēdzams no dalības iepirkuma procedūrā atbilstoši Starptautisko un Latvijas Republikas nacionālo sankciju likuma 11.1 panta pirmajai un otrajai daļai. Pretendents, kas atbilst minētajos pantos noteiktajiem izslēgšanas kritērijiem tiek izslēgts no dalības iepirkuma procedūrā.
13.9. Lai Komisija pārbaudītu, vai uz ārvalstī reģistrētu Pretendentu, kuram piešķiramas līguma slēgšanas tiesības, neattiecas Starptautisko un Latvijas Republikas nacionālo sankciju likumā noteiktās sankcijas, Pretendentam 10 (desmit) darbdienu laikā no attiecīga pieprasījuma saņemšanas ir jāiesniedz kompetentas institūcijas (piemēram, Latvijas Republikas Uzņēmumu reģistram līdzvērtīgas iestādes) izziņu (-as), kas atspoguļo aktuālo informāciju par Pretendenta (Nolikuma pielikumā Nr. 2 minētajām) amatpersonām – valdes vai padomes locekļiem, patiesā labuma guvējiem, pārstāvēttiesīgajām personām vai prokūristiem vai personām, kuras ir pilnvarotas pārstāvēt Pretendentu darbībās, kas saistītas ar filiāli. Ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, -  ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.

14. KONKURSA UZVARĒTĀJA NOTEIKŠANA, REZULTĀTU PAZIŅOŠANA, LĪGUMA SLĒGŠANA
14.1. Par Konkursa uzvarētāju komisija atzīst pretendentu, kurš ir piedāvājis nolikuma prasībām atbilstošu saimnieciski visizdevīgāko piedāvājumu.
		Ja iepirkuma komisija konstatē, ka vismaz 2 (divu) pretendentu piedāvājumu novērtējums atbilstoši izraudzītajiem piedāvājuma izvēles kritērijiem ir vienāds, iepirkuma komisija par uzvarētāju nosaka pretendentu, kurš būs ieguvis vairāk punktu par kritēriju “Kopējā 1 vienības cenu summa par visām pozīcijām” (A1, A2, A3, A4, A5). Gadījumā, ja arī šajā gadījumā pretendentiem būs vienāds punktu skaits, iepirkuma komisija rīkos izlozi.
14.2. Visi pretendenti tiek rakstveidā informēti par Konkursa rezultātiem 3 (trīs) darba dienu laikā no lēmuma pieņemšanas dienas.
14.3. Pasūtītājs slēdz ar Konkursa uzvarētāju līgumu, ko izstrādājis pasūtītājs saskaņā ar PIL un citiem normatīviem aktiem. Līgums tiek sagatavots, pamatojoties uz iepirkuma komisijas lēmumu par līguma slēgšanas tiesību piešķiršanu, Konkursa nolikumam pievienoto Līguma projektu un Konkursa uzvarētāja piedāvājumu.
14.4. Konkursa uzvarētājam līgums jāparaksta un jāiesniedz Centrā 10 (desmit) kalendāro dienu laikā no pasūtītāja vai par līguma slēgšanu atbildīgās personas nosūtītā uzaicinājuma parakstīt līgumu izsūtīšanas dienas (izsūtīts e-pastā vai pa pastu). Par atteikumu slēgt līgumu tiek uzskatīts, ja pretendents norādītajā termiņā:
14.5.1.	neparaksta un neiesniedz pasūtītāja Kancelejā (pasūtītāja Kancelejas atzīme par dokumenta saņemšanu) parakstītus abus līguma eksemplārus, ja līgums nosūtīts parakstīšanai pa pastu;
14.5.2.	neparaksta un neiesniedz pasūtītāja Kancelejā parakstītus abus līguma eksemplārus, ja pretendents vai tā pārstāvis ir personīgi saņēmis līgumu parakstīšanai;
14.5.3.	neierodas pie pasūtītāja (Ernestīnes ielā 34, Rīgā) personīgi parakstīt līgumu;
14.5.4.	neparaksta un neiesniedz pasūtītājam ar drošu elektronisko parakstu parakstītu līgumu, ja līgums nosūtīts parakstīšanai kā elektronisks dokuments.
14.5. Ja Konkursa uzvarētājs atsakās slēgt iepirkuma līgumu ar pasūtītāju, vai Konkursa uzvarētājs atsauc savu piedāvājumu, Komisija izvēlas pretendentu, kurš piedāvājis nākamo saimnieciski visizdevīgāko piedāvājumu.
14.6. Konkursa uzvarētājs – piegādātāju apvienība, attiecībā, uz kuru pieņemts lēmums slēgt iepirkuma līgumu, 10 (desmit) kalendāro dienu laikā no lēmuma par iepirkuma procedūras rezultātiem nosūtīšanas dienas izveidojas atbilstoši PIL 13. panta sestajā daļā minētajam, lai iegūtu nepieciešamo juridisko statusu komercdarbības veikšanai iepirkuma līguma izpildei, un iesniedz pasūtītājam faktus apliecinošus dokumentus (pasūtītāja kancelejas atzīme par dokumenta saņemšanu), saskaņā ar Konkursa nolikuma prasībām.
14.7. Ja nolikuma 14.6. punktā minētās prasības netiek izpildītas, tas tiek uzskatīts par pretendenta (piegādātāju apvienības) atteikumu slēgt iepirkuma līgumu.

15. [bookmark: _Toc100901317][bookmark: _Toc100901436][bookmark: _Toc100901506][bookmark: _Toc100907325][bookmark: _Toc100963479][bookmark: _Toc100964351][bookmark: _Toc100976693][bookmark: _Toc100981156][bookmark: _Toc100981660][bookmark: _Toc100982029][bookmark: _Toc100982070][bookmark: _Toc100982240][bookmark: _Toc101584369][bookmark: _Toc101607022][bookmark: _Toc101681272][bookmark: _Toc101925512]IEPIRKUMA KOMISIJA
15.1. Iepirkuma komisija ir izveidota ar Centra 2024. gada 21. maija rīkojumu Nr. RPDJ/2024-338 un darbojas saskaņā ar PIL un iepirkuma nolikumu.
15.2. Komisija ir lemttiesīga, ja komisijas sēdē piedalās vismaz 2/3 (divas trešdaļas) komisijas locekļu, bet ne mazāk kā 3 (trīs) locekļi.
15.3. Iepirkuma komisijas lēmumi pieņemami sēdes laikā, atklāti balsojot. Komisijas sēdes tiek protokolētas.
15.4. Komisijas tiesības:
15.4.1. tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības saskaņā ar Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 16.punktu;
15.4.2. gadījumā, ja pretendents, kuram būtu piešķiramas līguma slēgšanas tiesības neatbilst nolikumā izvirzītajām kvalifikācijas prasībām un tas tiek noraidīts no turpmākās dalības Konkursā, iepirkuma komisija atkārtoti veic pārējo Tehnisko un finanšu piedāvājumu atbilstības pārbaudi izturējušo pretendentu piedāvājumu vērtēšanu, izmantojot izdevīguma punktu metodi, lai atkārtoti noteiktu saimnieciski visizdevīgāko piedāvājumu;
15.4.3. rakstiski pieprasīt precizēt iesniegto informāciju no pretendentiem, kas piedalās Konkursā;
15.4.4. pieprasīt no pretendentiem iesniegt dokumentu oriģinālus;
15.4.5. pārbaudīt visu pretendenta sniegto ziņu patiesumu;
15.4.6. pieaicināt komisijas darbā speciālistus vai ekspertus ar padomdevēja tiesībām;
15.4.7. lemt par Konkursa termiņu pagarināšanu;
15.4.8. pārbaudīt pretendenta iesniegto ziņu patiesumu, ar pretendenta piekrišanu veikt pārbaudi, lai konstatētu pretendenta ražošanas iespējas un kvalitātes kontroles nodrošināšanas pasākumus, vai pieprasīt savā vārdā šo pārbaudi veikt oficiālai kompetentai iestādei valstī, kur pretendents reģistrēts;
15.4.9. vērtējot pretendenta piedāvājumu, par pamatu ņemt aktuālo informāciju, kas iegūta informācijas pārbaudes un/vai precizēšanas rezultātā;
15.4.10. veikt citas darbības saskaņā ar PIL, citiem normatīvajiem aktiem un šo nolikumu;
15.4.11. pagarināt līguma izpildes nodrošinājuma iesniegšanas, reģistrāciju Būvkomersanta reģistrā un klasifikācijas iegūšanas termiņu, ja tam ir objektīvs pamatojums;
15.4.12. ja Konkursa uzvarētājs atsakās slēgt iepirkuma līgumu, komisijai ir tiesības lemt par līguma slēgšanas tiesību piešķiršanu citam pretendentam. 
15.5. Komisijas pienākumi:
15.5.1. pretendentu atlasi, piedāvājumu atbilstības pārbaudi un piedāvājumu vērtēšanu komisija veic slēgtā sēdē;
15.5.2. izskatīt pretendentu iesniegtos piedāvājumus, kas iesniegti noteiktajā piedāvājumu iesniegšanas termiņā;
15.5.3. pieņemt lēmumu par Konkursa rezultātiem;
15.5.4. veikt citas darbības saskaņā ar PIL, citiem normatīvajiem aktiem un šo nolikumu.

16. PIEGĀDĀTĀJA / PRETENDENTA TIESĪBAS UN PIENĀKUMI
16.1. Pretendenta tiesības:
16.1.1. laikus pieprasīt komisijai papildu informāciju par nolikumu, iesniedzot rakstisku pieprasījumu;
16.1.2. piedalīties piedāvājumu atvēršanas sanāksmē saskaņā ar nolikuma 5.punktu;
16.1.3. pārsūdzēt iepirkuma komisijas pieņemto lēmumu PIL noteiktajā kārtībā;
16.1.4. veikt citas darbības saskaņā ar PIL, citiem normatīvajiem aktiem un šo nolikumu.
16.2. Pretendenta pienākumi:
16.2.1. rakstveidā, iepirkuma komisijas norādītajā termiņā, sniegt atbildes un paskaidrojumus par piedāvājumu uz komisijas uzdotajiem jautājumiem;
16.2.2. līdz ar piedāvājuma iesniegšanu apņemas ievērot visus Konkursa nolikumā minētos noteikums kā pamatu līguma izpildei;
16.2.3. veikt citas darbības saskaņā ar PIL, citiem normatīvajiem aktiem un šo nolikumu. 

17. PĀRĒJIE NOTEIKUMI
17.1. Iepirkuma komisija un piegādātājs/pretendents ar informāciju apmainās rakstiski. Mutvārdos sniegtā informācija Konkursa ietvaros nav saistoša.
17.2. Visi izdevumi, kas saistīti ar Konkursa piedāvājuma sagatavošanu un iesniegšanu, jāsedz iepirkuma pretendentam.
17.3. Iepirkuma nolikums sastādīts latviešu valodā uz 17 (septiņpadsmit) lapām, kam pievienoti šādi pielikumi:
Nr.1 – 	Konkursa pieteikums uz 3 lp.
Nr.2 –	Ārvalstī reģistrēta Pretendenta amatpersonu saraksts uz 1 lp.
Nr.3 - 	Apliecinājums par sankciju ievērošanu uz 2 lp.
Nr.4 –	Apliecinājums (resursu nodošana) uz 1 lp.
Nr.5 – 	Apakšuzņēmēju saraksta veidlapa uz 1 lp.
Nr.6 – 	Līguma projekts ar pielikumiem kopā uz 27 lp.
Nr.7 –	Tehniskā specifikācija uz 1 lp.
Nr.8 – 	Tehniskais un finanšu piedāvājums MS Excel formātā.
Nr.9 – 		Apliecinājums par tirdzniecības vietām uz 1 lp.
Nr.10 – 	Preču piegādes vietu adrešu saraksts uz 2 lp. – pievienots atklātā konkursa nolikumam atsevišķi, kuru var saņemt nolikuma 3.1. punkta noteiktā kārtībā.


Iepirkuma komisijas priekšsēdētājs:				 			J.Dinga

